મારી પોતે જોયેલી અને સાંભળેલી વાતમાંથી કહું તો, હું પોતે એક એવી સ્ત્રીના સંપર્કમાં આવી હતી, જે પોતાની સ્કૂલમાં લેવા આવતી હોય ત્યારથી ઘેર પહોંચે ત્યાં સુધી એક અલગ જ પર્સનાલિટીથી પીડાતી હતી. તેને તેના સિવાય દરેક સ્ત્રીની વાત કરવામાં રસ પડતો. તેને ગાડીમાં પોતાનાં બાળકોને લેવા આવનાર દરેક સ્ત્રીની ઈર્ષા થતી. દેખાવમાં જો સુંદર હોય તો પૂછવું જ શું? હંમેશા તેને બીજી સ્ત્રીઓએ કેવાં કપડાં લીધા, શું પહેર્યું, ક્યાં ફરવા ગઈ, કેટલી છૂટ આપવામાં આવે છે તેની ચિંતા રહે. હદ તો ત્યારે વટાવાઈ જ્યારે તે પતિ-પત્ની વચ્ચેનાં શારીરિક સંબંધોની ચર્ચા જાહેરમાં કરતી. પોતાના પતિથી છુપાવીને બહાર જમવું, સિગરેટ પીવી, ડ્રિંક્સ લેવું, ઘરમાં પોતે ત્રણ જણા હોવા છતાં ટીફીન મંગાવીને ખાવું, એવા તેનાં શોખ. હવે વિચાર કરો.. આ નારી માં કોને “નારાયણી” દેખાશે?